Алматы оқушыларының 90 пайызы қосымша біліммен қамтылады
DATE: 01:45, 29 Сәуір 2021 | GMT +5
TITLE: Алматы оқушыларының 90 пайызы қосымша біліммен қамтылады
URL: https://kaz.inform.kz/news/almaty-okushylarynyn-90-payyzy-kosymsha-bilimmen-kamtylady_a3782280/
META: DATE: 01:45, 29 Сәуір 2021 | GMT +5
TOTAL WORDS: 184
AUTHOR(S):
TEXT: Әкімнің айтуынша, балаларға мектептен тыс тегін білім беруді арттыру мақсатында Наурызбай және Алатау аудандарында 2021-2023 жылдары екі жаңа инновация шығармашылығы орталығын салу жоспарланған. Бұларда мектеп жасындағы 14 мыңға жуық бала оқиды. Сондай-ақ, биыл Оқушылар сарайы жаңғыртылады. Бұл мектеп оқушыларына қосымша білім беру бағдарламасын кеңейтеді. Мекемеге келген балалар VR зертханасы, аэромодельдеу, IT бағдарлама, hi-tech-зертханасы, робот техникасы, жаратылыстану зертханалары және басқа да жаңа бағыт бойынша білімін жетілдіреді. «Оқушылар сарайында дронды дамыту және 3D прототиптеу орталықтары құрылады. Сондай-ақ, модернизациялау аясында обсерватория мен планетарий жұмысы қалпына келтіріледі. Егер бүгінде сарайға 5 мың бала келсе, модернизациядан соң бұл санды 2 есеге, яғни 10 мың балаға дейін арттады», – деді Бақытжан Сағынтаев. Мемлекеттік тапсырысты мектептен тыс жеке ұйымдарда орналастыру арқылы тағы 22 мың бала қосымша білім қамтылмақ. Осылайша, қосымша біліммен қамтамасыз етілген алматылық балалардың үлесі 88, 5 пайызға артады. «Жастарды техникалық және кәсіптік біліммен қамтуды мақсатында, биыл Алатау ауданындағы «Зерделі» шағын ауданында 300 орынды жатақханасы бар 720 орындық колледждің құрылысы басталады. Сондай-ақ, Алматы қаласының Индустриалды аймағында жатақханасы бар жаңа форматтағы колледж салу жоспарлануда. Бұл колледждер жаңа мамандықтар бойынша кадрлар даярлайды. Сонымен қатар, қосымша 300 жұмыс орны құрылады», – деді ол
